Document ID: 32010D0165
Publication Date: 2010-03-18

Title and Content:
KOMISIJAS LĒMUMS
(2010. gada 18. marts),
ar ko saskaņā ar Padomes Direktīvu 89/686/EEK atsauc norādi uz standartu EN ISO 4869-4:2000 “Akustika - Dzirdes aizsargierīces - 4. daļa: Efektīvo dzirdes aizsargierīču skaņas stipruma līmeņa mērīšana (ISO/TR 4869-4:1998)”
(izziņots ar dokumenta numuru C(2010) 1599)
(Dokuments attiecas uz EEZ)
(2010/165/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1989. gada 21. decembra Direktīvu 89/686/EEK par dalībvalstu tiesību aktu tuvināšanu attiecībā uz individuālajiem aizsardzības līdzekļiem (1) un jo īpaši tās 6. panta 1. punktu,
ņemot vērā atzinumu, ko sniegusi pastāvīgā komiteja, kas izveidota ar 5. pantu Eiropas Parlamenta un Padomes 1998. gada 22. jūnija Direktīvā 98/34/EK, ar ko nosaka informācijas sniegšanas kārtību tehnisko standartu un noteikumu jomā, un informācijas sabiedrības pakalpojumu sniegšanas noteikumus (2),
tā kā:
(1)
Eiropas standartu EN ISO 4869-4:2000 “Akustika - Dzirdes aizsargierīces - 4. daļa: Efektīvo dzirdes aizsargierīču skaņas stipruma līmeņa mērīšana (ISO/TR 4869-4: 1998)” Eiropas Standartizācijas komiteja (CEN) pieņēma 2000. gada aprīlī. Norādi uz minēto standartu Eiropas Savienības Oficiālajā Vēstnesī pirmo reizi publicēja 2005. gada 6. oktobrī (3).
(2)
Vācija pret standartu EN ISO 4869-4:2000 ir iesniegusi oficiālu protestu.
(3)
Vācijas oficiālais protests pamatojas uz to, ka standarts EN ISO 4869-4:2000 neatbilst Direktīvas 89/686/EEK II pielikumā noteiktajām prasībām, jo standartā norādītajai efektīvo ausu aizsargu skaņas vājināšanas testa metodei ir tendence pārvērtēt pārbaudīto ausu aizsargu efektivitāti un rezultāti nav reprezentatīvi attiecībā uz ietekmi uz lietotāju un nav reproducējami.
(4)
Komisija, pārbaudījusi standartu EN ISO 4869-4:2000, konstatēja, ka standarts nespēj pilnībā apmierināt veselības un drošības pamatprasības, kas izklāstītas Direktīvas 89/686/EEK II pielikuma 1.1.2.1. un 3.5. punktā.
(5)
Tāpēc no saskaņoto standartu saraksta Eiropas Savienības Oficiālajā Vēstnesī jāatsauc norāde uz standartu EN ISO 4869-4:2000, lai atbilstība valsts standartiem, kuros transponē saskaņoto standartu EN ISO 4869-4:2000, neradītu pieņēmumu par tā atbilstību Direktīvas 89/686/EEK pamatprasībām,
IR PIEŅĒMUSI ŠO LĒMUMU.
1. pants
No Eiropas Savienības Oficiālajā Vēstnesī publicētā saskaņoto standartu saraksta atsauc norādi uz standartu EN ISO 4869-4:2000 “Akustika - Dzirdes aizsargierīces - 4. daļa: Efektīvo dzirdes aizsargierīču skaņas stipruma līmeņa mērīšana (ISO/TR 4869-4:1998)”.
2. pants
Šis lēmums ir adresēts dalībvalstīm.
Briselē, 2010. gada 18. martā

Classification:
Level 1 Categories: 100158
100153
100155
Level 2 Categories: 100234
100261
100244
Level 3 Categories: 82
2524
3632
3641
All Categories: 2526
3646
3648
5234
5235
5612
867